ขออนุญาตสอบถามค่ะ มีเพศสัมพันธ์แบบสอดใส่เข้าไปไม่ได้ใส่ถุงยางไม่เกิน 2 นาที หลังจากนั้นใส่ถุงยางอนามัย หลังจากนั้นผ่านไปมีประจำเดือนมา 2 เดือน เดือนแรกมาประมาณ 4 วัน เดือนที่ 2 มาประมาณ 5 วัน โดนเดือนที่สองมาก่อนเดือนแรก 1 สัปดาห์ (เป็นคนรอบเดือนมาไม่ตรงอยู่แล้ว) ทั้งสองรอบมีสีแดงสด แต่ไม่มีอาการปวดท้องเลย แบบนี้มีโอกาสเป็นเลือดล้างหน้าเด็ก และตั้งครรภ์มั้ยคะ ตอนนี้รู้สึกปวดหน่วงๆท้องน้อย แต่อาการแพ้ท้องอื่นๆไม่มีเลย วิตกกังวัลมากค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีเพศสัมพันธ์แบบสอดใส่ ถ้ามีช่วงที่ไม่ได้ใส่ถุงยางนั้น ยังมีโอกาสตั้งครรภ์ได้ แม้จะน้อยกว่าการมีเพศสัมพันธ์แบบไม่ป้องกันเลยและหลั่งในตามปกติจากที่กล่าวมา ถ้าประจำเดือนมาตามรอบเดือน ห่าง 22-35 วัน ก็น่าจะไม่ได้ตั้งครรภ์ แต่หากไม่แน่ใจหรือรู้สึกว่าลักษณะการมาผิดปกติไป ก็สามารถยืนยันการตั้งครรภ์ร่วมด้วยได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่มีเลือดออกผิดปกติทางช่องคลอด หรือปวดท้องน้อยเรื้อรัง ก็ควรไปพบแพทย์เพื่อยืนยันหรือตรวจเพิ่มเติม